### Beslutninger

Fremsendes til Teknisk Udvalg til behandling i henhold til beslutning i byrådets møde den 22. november 2023.

###

Endelig vedtagelse af forslag til lokalplan nr. 1203, Nyt Stadion [adresse] og tillæg nr. 146 til Kommuneplan 2017, samt udkast til § 25 (VVM) tilladelse.

### Resume

[adresse], [adresse] ønsker at etablere et nyt fodboldstadion, der skal erstatte det nuværende stadion.

Lokalplanområdet ligger for enden af [adresse] og omfatter det nuværende stadion, stadionhallerne og tennis-anlæg. Selve planområdet er ca. 6,2 ha stort, kommunalt ejet og beliggende i byzone.

Lokalplanen giver mulighed for at opføre op til 27.000 m2 bruttoetageareal med en højde på op til kote +40,2, svarende til ca. 26 meter.

Lokalplanforslaget er ikke i overensstemmelse med kommuneplanens konkrete rammer i forhold til den maksimale højde. Derfor ledsages forslaget af et tillæg til kommuneplanen, der øger den maksimale byggehøjde fra 20 til 26 meter.

Både projektet for det nye stadion og planforslagene er omfattet af lov om miljøvurdering af planer og programmer og af konkrete projekter (VVM). Der er udarbejdet en miljøkonsekvensrapport for projektet og en miljørapport for planerne, som er samlet i én samlet miljøkonsekvensrapport.

Forslag til lokalplan, kommuneplantillæg, § 25 (VVM) tilladelse og miljørapport har været fremlagt i offentlig høring fra den 20. juni til den 30. august 2023. Der er modtaget 19 høringssvar, der især omhandler trafik, parkering, klima, støj og placering af stadion.

### Beslutningspunkter

Det indstilles, at

1) forslag til Lokalplan nr. 1203 vedtages endeligt (med de ændringer, der fremgår af indstillingens afsnit 5.5),

2) forslag til Tillæg nr. 146 til Kommuneplan 2017 vedtages endeligt,

3) forslag til sammenfattende redegørelse om miljøvurdering vedtages endeligt,

4) udkast til § 25 (VVM) tilladelse vedtages og

5) Høringssvar besvares, som det fremgår af indstillingens afsnit 5.4.

### Borgmesterens Afdelings påtegning

Fremsendes til Magistraten. Borgmesterens Afdeling har ingen bemærkninger til indstillingen.

### Sagsforløb

Udvalg: Magistraten

Dato: 20-11-2023

Ib Frandsen: 6

Fremsendes til [adresse] med bemærkning, at Magistraten i mødet den 20. november 2023 anbefaler, at byrådet tiltræder Magistratsafdelingen for Teknik og Miljøs indstilling af 10. november 2023.

Ronny Jeppesen tog forbehold.

Johan Iversen var forhindret i at deltage i sagens behandling.